# Barnes debiutas

### Straipsnis iš Vikipedijos, laisvosios enciklopedijos.

Barnes debiutas (dar vadinamas Gedult debiutu) pradedamas baltųjų ėjimu 1.f3. Iš 20 galimų pirmųjų ėjimų 1.f3 laikomas prasčiausiu. Pėstininku atakuojamas lentos laukelis, esantis lentos centre – e4, bet jei tai pagrindinis baltųjų siekis, nors jis neturėtų tokiu būti, tai, 1d3 (Mieses debiutas) arba netgi 1.Žc3 (Dunst debiutas) yra geresni variantai, nors ir jie laikomi gana pasyviais. 1.f3 nieko nepadaro figūrų vystymui, netgi blokuoja baltųjų vystymą, kadangi užima f3 laukelį, paprastai naudojamą žirgui išvesti. Be to, 1.f3 be reikalo susilpnina karaliaus flangą.
Kadangi 1.f3 silpnas ėjimas, yra retai naudojamas. Tačiau nėra pats rečiausias ėjimas. Kai kurie žaidėjai jį naudoja arogantiškai lyg sakydami “Prieš tave galiu žaisti bet kokiu būdu”. Po 1.f3 e5 kai kurie žaidėjai netgi tęsia visai nevykusiu 2.Kf2 ėjimu, kuris kartais vadinamas Klajojančio karaliaus debiutu. Pavyzdys galėtų būti Simon Williams prieš Martin Simons paskutiniajame Britų čempionato turnyro rounde 1999 m., kuriame Williams neturėjo dėl ko žaisti. Atmesti ėjimu 1.f3 primetamą žaidimą nėra lengva užduotis. Juodieji gali lengvai užsitikrinti pranašumą vystydami centro pėstininkus, užimdami centrą ir greitai vystyti kitas figūras. Bet tai paversti laimėjimu yra sunkiau, ir daugelyje žaidimų baltieji “atsibunda” ir pradeda stiprų žaidimą po kelių ėjimų.
Barnes debiutas gali virsti Kvailio matu: 1.f3 e5 2.g4 Qh4 matas. Iš visų baltųjų galimų 2 ėjimų tik vienas skelbia matą vienu ėjimu, 2.h3 – matą dviem ėjimais.
Šis debiutas laikomas nestandartiniu, todėl Šachmatų debiutų enciklopedijoje klasifikuojamas A00 numeriu. Debiutas pavadintas Thomas Wilson Barnes (1825-1874) vardu. Šis anglų žaidėjas laimėjo 8 įspūdingas pergales prieš Paul Morphy, vienoje iš jų į ėjimą 1.e4 atsakydamas 1…f6.

Rodomas puslapis "http://lt.wikipedia.org../../../b/a/r/Barnes_debiutas.html"

Kategorija: Šachmatai

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- English
- Español
- Italiano
- Polski